BASES REGULADORAS E CONVOCATORIA DE SUBVENCIÓNS PARA O PROMOVER O EMPREGO E FOMENTAR O AUTOEMPREGO NOS ANOS 2015 E 2016 NO CONCELLO DE PONTEAREAS
ADMINISTRACIÓN LOCAL — Municipal — Ponteareas (Subvencións, 10/11/2015)

A Xunta de Goberno Local en sesión do 14-10-15 acordou: 1º.—Aprobar as seguintes Bases Reguladoras de subvencións para o promover o empregoe fomentar o autoemprego nos anos 2015 e 1026 no concello de Ponteareas, compostas de 18 cláusulas,5 anexos e impresos de solicitude, documentación a achegar e outros: A lexislación aplicable a estas bases reguladoras e convocatoria destas subvencións será a Lei 9/2007, do 13 de xuño, de subvencións de Galicia, a Lei 38/2003, de 17 de novembro, Xeral de Subvencións, o Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións nos seus preceptos básicos; a lexislación básica do Estado en materia de réxime local; así como as restantes normas de dereito administrativo e, no seu defecto as normas de dereito privado. O obxecto das presentes bases é regular as axudas económicas destinadas a facilitar, incentivar e apoiar a xeración de emprego estable no termo municipal de Ponteareas, mediante a concesión de subvencións que promoven o desenvolvemento da actividade económica e empresarial no Concello de Ponteareas. Subvencionase a contratación laboral e as iniciativas de autoemprego de persoas desempregadas, empadroadas no Concello de Ponteareas, cunha antigüidade mínima de un ano, e inscritos no Servizo Galego de Emprego e/ou na Axencia de Colocación do Concello de Ponteareas. A convocatoria e as súas bases, que serán publicadas na web municipal e no taboleiro de anuncios do Concello, entrarán en vigor ao día seguinte da súa publicación no Boletín Oficial da Provincia de Pontevedra. Ao amparo do artigo 57 do R. D. 887/2006 de 21 de xullo polo que se aproba o Regulamento da Lei 38/2003 de 17 de novembro, Xeral de Subvencións, as presentes subvencións terán carácter plurianual. A cantidade máxima a autorizar na presente convocatoria ascende a 56.000,00 euros, distribuída en dúas anualidades do seguinte xeito: a) 28.000,00 euros con imputación o vixente Presuposto municipal do 2015. Aplicación presupostaria: 24100-47000 b) 28.000,00 con imputación o Presuposto municipal do exercicio económico de 2016. En orde a facilitar a execución das iniciativas obxecto das subvencións poderase tramitar un anticipo a conta de ata o 50% da axuda outorgada polo Concello, con carácter previo a xustificación da subvención, a solicitude do interesado. O 50% restante abonarase con carácter de pagos a conta nos termos previstos na base número 13. Conforme o previsto no artigo 42 e seguintes do RD 887/2006, neste suposto optase por non esixir ningún tipo de garantía a entidade beneficiaria coa finalidade, como se deixa dito, de facilitar a acción de fomento do emprego a que se orientan estas axudas, e dado o carácter da actividade a subvencionar, en canto o seu interese público, derivado das particulares circunstancias económicas e sociais do colectivo de persoas traballadoras desempregadas, destinatarias finais destas axudas. Poderán ser beneficiarios das axudas establecidas nas presentes bases os seguintes colectivos: 3.1.—Empresas, calquera que sexa a súa forma xurídica, e empresarios autónomos en activo que contraten, desempregados inscritos no Servizo Galego de Emprego e/ou na Axencia de Colocación do Concello de Ponteareas, que estean empadroados no concello de Ponteareas, cunha antigüidade mínima de un ano e que reúnan os requisitos e as condicións que se establecen nas presentes bases.3.2.—Os traballadores autónomos, sempre que as subvencións se soliciten a título persoal, que iniciaran a súa actividade dentro dos seis meses previos a data de presentación da solicitude desta axuda. Considerarase por inicio de actividade a alta no modelo censual que corresponda. Aos efectos da concesión das axudas reguladas nesta convocatoria, as solicitudes deberán cumprir os seguintes requisitos: a) Que a actividade empresarial se desenvolva no termo municipal de Ponteareas b) Estar o corrente no cumprimento das súas obrigas tributarias e coa Seguridade Social. c) Non haber sido excluídas do acceso aos beneficios derivados da aplicación dos programas de emprego, pola comisión de infraccións moi graves, de conformidade co previsto no Texto Refundido da Lei sobre Infraccións e Sancións no Orden Social, aprobado polo Real Decreto Lexislativo 5/2000, de 4 de agosto. d) No atoparse en ningunha das prohibicións previstas no artigo 3 da Lei 38/2003, de 17 de novembro, Xeral de Subvencións. e) Solicitar os traballadores a contratar a través dunha oferta de emprego presentada perante a Axencia de Colocación do Concello de Ponteareas e/ou no Servizo Galego de Emprego. f) Nos casos de autoemprego, establecerse como traballador autónomo dándose de alta no Réxime Especial da Seguridade Social como autónomo no prazo máximo de dous meses dende a comunicación da subvención. Poderán acollerse as persoas dadas de alta no réxime Especial de autónomos dende o 1 de setembro de 2015.5.1.—As axudas previstas nesta convocatoria, non se aplicarán a: 1.—Os Centros de Inserción Socio-Laboral 2.—A Administración Xeral do Estado e os organismos regulados no título III e na disposición adicional décima d Lei 6/1997, de 14 de abril, de Organización e Funcionamento da Administración Xeral do Estado, así como as Administracións Autonómicas e as Entidades Locais e os seus Organismos públicos.3.—Nos casos de autoemprego, aos traballadores que estiveran desenvolvendo, a mesma ou similar actividade como autónomos nos tres anos anteriores ao inicio da actividade 5.2.—Non serán obxecto de subvención: a) As relación laborais de carácter especial prevista no artigo 2 do Estatuto dos Traballadores, Texto Refundido aprobado polo Real Decreto Lexislativo 1/1 995, de 24 de marzo, ou outras disposicións legais. b) Os postos de traballo ocupados por persoas que houberan finalizado de forma voluntaria unha relación laboral indefinida ou estiveran dados de alta no Réxime Especial de Traballadores Autónomos no prazo de 6 meses previo a súa incorporación á empresa ou a súa alta como novo empresario, exclusión que non será de aplicación aos socios das empresas de economía social c) As contratacións realizadas con traballadores que, nos vintecatro meses anteriores a data da contratación houbesen prestado servizos na mesma empresa, grupo de empresas ou entidade mediante un contrato por tempo indefinido, e no suposto de vinculación laboral anterior do traballador con empresas ás que o solicitante dos beneficios houbera sucedido en virtude do establecido no artigo 44 da Lei do Estatuto dos Traballadores. O importe das subvencións, en ningún caso poderá ser de tal contía que illada ou en concorrencia con outras, supere o cen por cen do custe salarial, incluídas as cargas sociais ao cargo do empregador. A estes efectos, a solicitude de subvención deberá acompañarse do compromiso de comunicar a superación dos citados límites, en calquera momento do período contractual subvencionado en que se produza. Fíxase un límite de catro axudas por solicitante, unha por cada posto de traballo, e tope máximo de 8.000 euros por solicitante. Serán obxecto de subvención, sempre que supoñan un incremento da plantilla total da empresa, respecto da existente nos 6 meses anteriores á data da nova contratación e dende o 1 de setembro de 2015 ata o 31 de decembro de 2015. Non se computarán como plantilla anterior os contratos de obra ou servizo.1.—Os contratos de duración indefinida, incluídos os fixos descontinuos.2.—Os contratos establecidos no artigo 15.1 apartados a) e b) do Estatuto dos Traballadores, Texto Refundido aprobado polo el Real Decreto Lexislativo 1/1.995, de 24 de marzo, cunha duración mínima de 12 meses, excepto nos contrato do citado apartado b) cando o convenio colectivo sectorial non o permita, a duración mínima será a establecida en dito convenio e en todo caso, cun mínimo de 6 meses. Aos efectos de plantilla total, non se terán en conta aos traballadores con contrato de interinidade.3.—Os contratos temporais de fomento do emprego para persoas con discapacidade, regulados na disposición adicional primeira de la Lei 43/2006, de 29 de decembro, para a mellora do crecemento e do emprego.4.—Os contratos para a formación, cunha duración mínima de un ano, que cumpran cos requisitos establecidos no artigo 11.2. a) do Estatuto dos Traballadores.5.—Os Contratos en prácticas que fagan as Asociacións de empresarios e as empresas con una duración mínima de seis meses, nos termos establecidos no artigo 11.1 do citado Estatuto.8.1.—As axudas, consisten nas seguintes subvencións, sempre que a xornada de traballo se celebre a tempo completo: a) 2.000 euros por cada contrato contemplado no apartado a) da base 7. b) 1.000 euros para cada contrato contemplado no apartado b) da base 7, se ten unha duración de un ano. c) 500 euros para cada contrato dos contemplados nos apartados b) e c) da base 7, se ten unha duración de seis meses. d) 300 euros para cada contrato dos contemplados nos apartados d) e e) da base 7 No caso de transformación en indefinido dalgún destes dous últimos contratos, a axuda completarase a un máximo de 2.000 euros, sempre e cando se realice esa transformación antes do 31 de decembro de 2016.8.2.—Nos contratos celebrados a tempo parcial, cunha redución mínima do 50% da xornada de traballo dun traballador a tempo completo, comparable, e nos contratos fixos descontinuos, as axudas anteriores, prorratearanse en proporción ao tempo de traballo efectivo.8.3.—As contratacións, faranse, seguindo as directrices establecidas, nos respectivos convenios colectivos.8.4.—Nos casos de autoemprego, concederase unha única axuda para os adxudicatarios polo importe de 2.000 euros.9.1.—O procedemento, iniciarase a instancia de parte, mediante solicitude do interesado, dirixida o Concello de Ponteareas, presentándose no Rexistro da citada entidade. Asimesmo, poderase presentar en calquera das formas previstas no artigo 384 de la Lei 30/1 992, de 26 de novembro, de Réxime Xurídico das Administracións Públicas e do Procedemento Administrativo Común. A instrución e tramitación do procedemento de concesión de subvencións corresponderá á Secretaría Municipal que contará co apoio do Centro de Desenvolvemento Local e coa Axente de Emprego e Desenvolvemento Local. A resolución, co correspondente informe de intervención, será da Xunta de Goberno Local.9.2.—O prazo máximo de presentación das solicitudes será de tres meses a contar dende o día seguinte a data de inicio do contrato de traballo ou dende o inicio da actividade como autónomo, ou a data de conversión en indefinido dun contrato de traballo. Será causa de denegación da axuda, a presentación da solicitude fora de prazo. O prazo de presentación, das solicitudes de axudas, remata o 20 de decembro de 2015.9.3.—Os modelos de solicitude e os seus correspondentes anexos, estarán dispoñibles no Concello de Ponteareas, no Centro de Desenvolvemento Local e na web: www.ponteareas. gal 9.4.—As solicitudes, deberán presentarse nos modelos normalizados, xunto coa documentación que figure, no reverso do impreso da solicitude. A presentación da solicitude implicará autorización expresa ao Concello de Ponteareas para consultar os datos dos solicitantes dentro dos servizos de verificación da administración pública.9.5.—O Concello de Ponteareas, poderá recadar a información complementaria que estime necesaria para a axeitada valoración e resolución da solicitude presentada. En cada expediente se incluíra un informe-proposta elaborado por un técnico de desenvolvemento local no que se deberán acreditar o cumprimento dos requisitos establecidos na convocatoria así como a presentación da documentación requirida e, no seu caso, o importe da correspondente subvención a conceder.18.2.—A Xunta de Goberno Local resolverá sobre a concesión ou denegación da axuda. Dita resolución, ditarase e notificarase, nun prazo máximo dous meses, a contar dende a data de entrada no Rexistro municipal, que figura na solicitude. Transcorrido dito prazo, sen haberse notificado resolución expresa, a solicitude presentada, entenderase desestimada por silencio administrativo. Unha vez que o concello de Ponteareas faga a comprobación da realización da actuación que fundamenta a solicitude de subvención, procederá a concesión da mesma. A resolución non porá fin á vía administrativa, podendo interpoñer recurso de reposición ou de alzada perante o tribunal administrativo, no prazo dun mes, contado a partir do día seguinte o da súa notificación.9.7 Para a presentación de solicitudes, as persoas ou entidades beneficiarias poderán contar co asesoramento do Centro de Desenvolvemento Local e cos axentes de emprego da rede coordinada pola Consellería de Traballo e Benestar Debido ás características dos potenciais beneficiarios, así como polo obxecto das axudas establecidas no artigo 1, fíxase un réxime de concorrencia non competitiva co sometemento aos requisitos e procedementos establecidos nas presentes Bases, pois a concesión realizarase seguindo o mesmo criterio establecido para a instrución dos respectivos expedientes, isto é, por rigoroso orde de entrada no Rexistro Xeral do Concello de Ponteareas, avaliación individualizada e ata o esgotamento das partidas orzamentarios dispoñibles no programa por un total de 56.000,00 euros. Toda alteración das condicións tidas en conta para a concesión das axudas, así como a obtención concorrente de subvencións ou axudas outorgadas por outras administracións ou entes públicos ou privados, nacionais o internacionais, dará lugar a modificación da resolución de concesión.12.1.—A empresa beneficiaria da axuda, estará obrigada a cumprir o período mínimo de mantemento dos contratos de traballo subvencionados, que, nos suposto de contratación indefinida, será de dous anos, contados dende o día da contratación indefinida, ou dende o data en que se faga efectiva a conversión en indefinido.12.2.—No suposto de cese do traballador, cuxo contrato fose subvencionado, a empresa deberá substituílo nun prazo máximo dun mes, por outro traballador de acordo cos requisitos desta convocatoria. Asimesmo deberá poñelo en coñecemento do concello de Ponteareas, nun prazo non superior a un mes, dende a data do novo contrato. No caso de que a empresa non o substitúa, ou se o substitúe sen cumprir os requisitos establecidos nesta convocatoria, deberá proceder ao reintegro parcial da axuda concedida en proporción ao tempo que lle falte para o mantemento dos contratos subvencionados, salvo nos supostos de ceses por despido recoñecido ou declarado improcedente, no que se procederá ao reintegro total da subvención concedida.12.3.—Durante o período de duración do contrato subvencionado, a empresa deberá manter o incremento da plantilla que supuxo a nova contratación así como o número de traballadores fixos. O seu incumprimento, dará lugar a redución proporcional da axuda ou a súa revogación.12.4.—Os beneficiarios da subvención por autoemprego están obrigados a manter a actividade durante un ano, así como ter una facturación mínima trimestral de 2.500 euros.12.5.—Si o posible beneficiario de axuda por autoemprego forma parte dalgún tipo de sociedade irregular, responsabilidade limitada, cooperativa, etc., deberá aportar acta de constitución da sociedade onde conste el número de socios e deberá acreditar unha facturación trimestral de 2.500 euros multiplicada polo número de socios, para ter dereito á subvención obxecto desta convocatoria. As axudas establecidas na base 8 poderán abonarse anticipadamente ata nun 50% da cuantía. Ao final de cada trimestre natural, as empresas presentarán a relación nominal de cotización s Seguridade Social(TC1 e TC2) de todos os meses onde conste o traballador contratado obxecto de subvención, en función da duración do contrato. O importe restante da axuda pagarase unha vez comprobado o cumprimento das condicións de concesión. No caso dos autónomos, tamén se poderá abonar anticipadamente ata un 50% da cuantía de subvención. O importe restante da axuda pagarase unha vez comprobado o cumprimento das condicións de concesión en canto a facturación fixada na base doce e previa a presentación da xustificación de seguir en alta na Seguridade Social. Con carácter previo a resolución de recoñecemento da obriga e posterior abono de cada pago a conta, deberá emitir informe o Director do Centro de Desenvolvemento Local de que o beneficario está a cumprir en cada momento e no período transcorrido dende a aprobación do último pago periódico, os requisitos, obrigas e condicións conforme os cales lle foi concedida a axuda, quedando isto acreditado en base a documentación que debe presentar con ocasión de cada pago a conta, de acordo o exposto nos apartados anteriores da presente base.14.1.—As causas de invalidez da resolución de concesión, recollidas nesta convocatoria e no artigo 36 de la Lei 38/2003, de 17 de novembro, Xeral de Subvencións, así corno nos casos contemplados no artigo 37 e concordantes da citada lei, darán lugar a obriga de reintegrar, total ou parcialmente, as cantidades percibidas, así como a esixencia dos xuros de demora, dende a data do pago da subvención ata que se acorde a procedencia do reintegro da mesma 14.2.—O procedemento de reintegro da subvención, rexerase polas disposicións xerais dos procedementos administrativos contidas no título VI de la Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común e polo disposto na Lei 38/2003 de 17 de novembro, Xeral de Subvencións. Estas axudas, están suxeitas ao réxime ‘de minimis”, nos termos establecidos, no Regulamento (CE) nº 1998/2006 da Comisión, de 15 de decembro, relativo a aplicación dos artigos 87 e 88, do tratado CE ás axudas ‘de minimis” e na comunicación da Comisión 2009/C16/01, sobre o marco temporal comunitario, aplicable ás medidas de axuda estatal, para facilitar o acceso ao financiamento, no actual contexto de crise económica e financeira, e polo que se limitará, a un máximo de 24.000,00 euros, as axudas a obter por unha empresa, durante un período de tres anos, dende a primeira concesión. Os beneficiarios, deberán incorporar en todas as manifestacións de promoción e difusión das súas actuacións, que están subvencionadas polo Concello de Ponteareas. O Centro de Desenvolvemento Local facilitará un cartel sobre a participación nas axudas de fomento do emprego, cartel que figurará nun lugar visible da sede da empresa ou da actividade da persoa autónoma Ao mesmo tempo, o concello de Ponteareas, poderá publicar na súa páxina web e outros medios propios, a relación de subvencións concedidas. Os datos persoais que deban facilitar os solicitantes das axudas o serán aos efectos de comprobar a concorrencia dos requisitos necesarios para obter as mencionadas axudas e serán tratados ós exclusivos efectos da concesión das mesmas. Os traballadores por cuxa contratación se conceda a subvención serán informados no prazo de tres meses, a partir do tratamento dos seus datos persoais, da finalidade da súa obtención, do empresario que facilitou estes datos e do seu dereito de acceso, rectificación, cancelación e oposición ao tratamento da información nos termos previstos na LO 15/1999 de protección de datos de carácter persoal. Se, como consecuencia da tramitación do expediente de reintegro, se detectara algunha das infraccións tipificadas no capítulo I do título IV da Lei 38/2003 de 17 de novembro, Xeral de Subvencións, seguirase o procedemento establecido en dita lei. Asimesmo, se na documentación presentada pola empresa, se detectara algunha irregularidade substancial, poderá anularse a subvención concedida e esixir a devolución do xa cobrado. No non regulado nestas bases, entenderase de aplicación a Lei 9/2007, do 13 de xuño, de subvencións de Galicia, a Lei 38/2003, de 17 de novembro, Xeral de Subvencións, o Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións nos seus preceptos básicos; a lexislación básica do Estado en materia de réxime local; así como as restantes normas de dereito administrativo e, no seu defecto as normas de dereito privado. O Concello de Ponteareas, quedará exento de calquera responsabilidade civil, mercantil, laboral ou calquera outra derivada das actuacións ás que están obrigadas as persoas ou entidades destinatarias das subvencións outorgadas” 2.—Autorizar para o indicado fin un gasto plurianual por importe total de 56.000,00 euros, dos cales 28.000,00, imputaranse ao presuposto municipal vixente para o exercicio económico en curso do 2015(Aplicación presupostaria:24100-47000) e 28.000,00 euros con cargo o presuposto municipal do exercicio económico do 2016.3.—Publicar as presentes bases no Boletin Oficial da Provincia e na páxina web do concello, e abrir a convocatoria para que os interesados presenten a documentación esixida nas bases e nos seus anexos, dende o día seguinte ao da publicación no BOP, rematando a presentación o 20 de decembro do 2015. Ponteareas, 23-10-15.—O Alcalde, Xosé Represas Giráldez.